# Amadeu de Savoia-Aosta (V duc d'Aosta)

### De Viquipèdia

Amadeu de Savoia-Aosta, duc d'Aosta (Florència 1943). Cap de la casa ducal d'Aosta des de l'any 1947 i fins a l'actualitat. Per importants sectors sectors dels moviments monàrquics italians Amadeu és el legítim hereu de la Corona italiana.

Nascut el 27 de setembre de l'any 1943 a la ciutat de Florència, el príncep Amadeu era fill del duc Aimó de Savoia-Aosta i de la princesa Irene de Grècia. El príncep era nét del rei Constantí I de Grècia; besnét del kàiser Frederic III de Prússia i del rei Jordi I de Grècia; rebesnét de la reina Victòria I del Regne Unit, del rei Cristià IX de Dinamarca i del rei Víctor Manuel II d'Itàlia; i descendent del tsar Nicolau I de Rússia.

Als pocs mesos el rei Víctor Manuel III d'Itàlia féu la petició d'armistici als aliats en contra de Benito Mussolini la qual cosa provocà que Mussolini es refugiés a la part nord del país i fundés la República de Salo. La princesa Irene i el seu fill foren deportats per Mussolini a un camp de concentració alemany al qual hi romangueren fins a la fi de la Segona Guerra Mundial.

Des de 1945 i fins a l'any 1947 la princesa Irene i el petit Amadeu visqueren a Suïssa i posteriorment es pogueren instal·lar a la finca d'Il Borro. Mentrestant, a l'Argentina, el duc Aimone d'Aosta moria en estranyes circumstàncies. Amadeu heredà el ducat i junt amb la seva mare hagueren de recuperar la hisenda de la casa ducal que s'havia vist molt afectada per la guerra.

L'any 1964 Amadeu contragué matrimoni a Portugal amb la princesa Clàudia d'Orleans filla dels comtes de París. La parella tingué tres fills:

- SAR Blanca de Savoia-Aosta, nascuda el 1965 a Florència. Es casada amb el comte Giberto Arrivabene Valenti Gonzaga.

- SAR el príncep Aimone d'Aosta, nascut el 1967 a Florència. Es promès amb la princesa Olga de Grècia.

- SAR la princesa Mafalda d'Aosta, nascuda el 1970 a Florència. Es casà en primeres noces amb el príncep Alessandro Ruffo di Calabria del qual es divorcià i es casà amb Francesco Lombardo di San Chirico.

El duc Amadeu es divorcià de la seva primera muller i aconseguí la nulitat eclesiàstica de la Santa Rota el 1987. L'any 1987 es tornà a casar amb la marquesa d'origen sicilià Silvia Paternò dei marchesi di Regiovanni.

Des de l'any 2004 la família reial italiana ha pogut tornar a Itàlia després de quasi seixanta anys d'exili. Ara bé, la submissió a la Constitució republicana que han hagut de jurar el príncep Víctor Manuel de Savoia i el seu fill Emmanuel Filiberto ha fet que molts sectors monarquics consideressin una millor opció la del duc d'Aosta que la dels Savoia per convertir-se en un hipotètic rei d'Itàlia.

Des de l'any 2004 l'assamblea monàrquica d'Itàlia ha considerat el duc d'Aosta el vertader hereu a la Corona la qual cosa ha estat reafirmada amb l'elecció del seu fill de casar-se dins del cercle de la reialesa.

A part de les activitats oficials com a cap de la casa ducal d'Aosta, Amadeu és enginyer agrícola i s'ha dedicat a l'explotació de les nombroses propietats rurals de la família produint sobretot vi sota la marca Savoia-Aosta.

Obtingut de "http://ca.wikipedia.org../../../a/m/a/Amadeu_de_Savoia-Aosta_%28V_duc_d%27Aosta%29_e822.html"

Categoria: Prínceps d'Itàlia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Eesti
- Français
- Italiano
- Nederlands